غور د افغانی سرې میاشتې له لوری په غور ولایت کې د ورښتونو له امله له ۵۰ سېلاب ځپلو کورنیو سره د ۶ قلمه خوراکی او غیر خوراکی توکو مرسته ترسره، چې کمپلې، خېمې، پټوګان، کالی، د پخلنځی توکی او لوبیا په کې شامله وه. مرکزی ریاست د افغانی سرې میاشتې مرستیال الحاج مـ.ـ.ـلا نورالـ.ـ.ـدین تـ.ـ.ـرابی او ورسره مل پلاوی د ترکیې هېواد په استانبول ښار کې د آی اېچ اېچ بشردوستانه خیریه بنسټ له مسئول وحید الدین، د یاد بنسټ د بشری دېپلوماسۍ مسئول جنید او د منځنۍ آسیا لپاره یې د پراختیایی پروژو مسئول حمزه سره د بشری مرستو د جلب په موخه ناسته وکړه. په یاده ناسته کې ښاغلی تـ.ـ.ـرابی د دې خیریه بنسټ له مسئولینو او د دوی له لوری د افغان ولس سره د دوامداره مرستو مننه وکړه او په راتلونکی کې یې د اړمنو او پېښځپلو هېوادوالو سره د لا ډېرې همکارۍ هیله وکړه. د یاد بنسټ مسئول په خپلو خبرو کې ژمنه وکړه چې له افغانستان سره به خپلو مرستو ته دوام ورکړو او ویې ویل چې له ترکیې هېواد څخه په ۶۵۰ ټنه بار د خوراکی او غیر خوراکی توکو یو رېل ګاډی افغانستان ته پر لار دی چې د یوې اونۍ په ترڅ کې به هېواد ته در ورسیږی. بغلان د افغانی سرې میاشتې له لوری د بغلان ولایت د بُرکې او مرکزی بغلان په ولسوالیو کې له ۱۱۹ سېلاب ځپلو کورنیو سره په ټولیزه توګه ۷۹۵،۰۰۰ افغانۍ نغدی مرسته ترسره شوه. یاده مرسته چې د پروان ولایت سوداګرو، صنعت کارانو او هټیوالو له لوری چمتو شوې وه؛ په مرکزی بغلان ولسوالۍ کې ۴۰ کورنیو ته د کور پر سر ۱۰،۰۰۰ او په بُرکې ولسوالۍ کې ۷۹ کورنیو ته د کور پر سر ۵،۰۰۰ افغانۍ ورکړل شوې. مرکزی ریاست د افغانی سرې میاشتې مرستیال الحاج مـ.ـ.ـلا نورالـ.ـ.ـدین تـ.ـ.ـرابی د څلور کسیز پلاوی په مشرۍ د ترکیې هېواد د سرې میاشتې سکرتر جنرال مراد علی آلتی او اجرائیوی مدیر آلپر کوچک سره دبشری مرستو او ګډو همکاریو په اړه د استانبول په ښار کې لیدنه وکړه. په یاده لیدنه کې د دواړو لوریو ترمنځ د هر اړخیز بحث وروسته د لاندې ذِکر شوو موضوعاتو د ترسراوی په اړه موافقه وشوه: ١- افغانستان کې به د سرې میاشتې ټولنې لپاره د خېمو، ترپالونو او کمپلو فابریکه جوړه کړو تر څو زیانمنو شویو وګړو ته په کافی اندازه توکی ورسوی. ۲- د افغانی سرې میاشتې ټولنې اړوند د مالی سرچینو د پراختیا ریاست، د روغتیا ریاست، د رضاکارانو ریاست، لوژستیک ریاست او د حوادثو ریاست ته په ترکیې او افغانستان کې د ظرفیت لوړونې په موخه د ښوونیزو ورکشاپونو زمینه برابره کړو . ۳- د سوری زړه په رنځ اخته ماشومانو په برخه کې به د افغانی سرې میاشتې سره هر اړخیزه همکاری وکړو.